ໃນວັນຈັນ, ວັນທີ 08 ສິງຫາ 2022 ຢູ່ທີ່ກະຊວງແຜນການ ແລະ ການລົງທຶນ ໄດ້ເປີດກອງປະຊຸມຄົບຄະນະບໍລິຫານງານພັກ ເປີດກວ້າງ ຄັ້ງທີ 9 ສະໄໝທີ IV (6 ເດືອນຕົ້ນປີ 2022) ກະຊວງແຜນການ ແລະ ການລົງທຶນ ຂຶ້ນ ເປັນເວລາ 1 ວັນເຕັມ. ພາຍໃຕ້ການເປັນປະທານຂອງ ສະຫາຍ ຄໍາເຈນ ວົງໂພສີ ກໍາມະການສູນກາງພັກ, ເລຂາຄະນະບໍລິຫານງານພັກ, ລັດຖະມົນຕີ ກະຊວງແຜນການ ແລະ ການລົງທຶນ.
ຜູ້ເຂົ້າຮ່ວມກອງປະຊຸມໃນຄັ້ງນີ້ມີ ສະຫາຍຮອງເລຂາຄະນະບໍລິຫານງານພັກ, ບັນດາສະຫາຍຄະນະປະຈໍາພັກ, ຄະນະບໍລິຫານງານພັກກະຊວງ, ບັນດາສະຫາຍເລຂາ-ຮອງເລຂາ-ຄະນະໜ່ວຍພັກ ແລະ ຫົວໜ້າ-ຮອງຫົວໜ້າກົມ ພາຍໃນກະຊວງແຜນການ ແລະ ການລົງທຶນ ເຂົ້າຮ່ວມທັງໝົດປະມານ 80 ສະຫາຍ;
ໃນການດໍາເນີນກອງປະຊຸມໃນຄັ້ງນີ້ ໄດ້ພ້ອມກັນ ຮັບຟັງການເຜີຍແຜ່, ເຊື່ອມຊຶມ ມະຕິກອງປະຊຸມຄົບຄະນະບໍລິຫານງານ ສູນກາງພັກ ຄັ້ງທີ 4 ສະໄໝທີ XI; ມະຕິວ່າດ້ວຍການແບ່ງຄວາມຮັບຜິດຊອບໃນການຈັດຕັ້ງຜັນຂະຫຍາຍ ແລະ ຈັດຕັ້ງປະຕິບັດມະຕິຂອງສະພາແຫ່ງຊາດຂອງລັດຖະບານ; ຜ່ານ ຂໍ້ຕົກລົງການແບ່ງວຽກ ລະຫວ່າງ ນາຍົກ ແລະ ຮອງນາຍົກລັດຖະມົນຕີ ສະບັບເລກທີ 58/ນຍ, ລົງວັນທີ 25/7/2022, ສະຫຼຸບຕີລາຄາການນໍາພາ-ຊີ້ນໍາວຽກງານຮອບດ້ານຂອງຄະນະບໍລີຫານງານພັກກະຊວງແຜນການ ແລະ ການລົງທຶນ ໃນໄລຍະ 6 ເດືອນຕົ້ນປີ ແລະ ທິດທາງແຜນການ 6 ເດືອນ ທ້າຍປີ 2022, ປັບປຸງກົງຈັກການຈັດຕັ້ງ ຂອງຂະແໜງແຜນການ ແລະ ການລົງທຶນ ໃຫ້ສອດຄ່ອງກັບສະພາບຄວາມເປັນຈິງຂອງວຽກງານໃນໄລຍະໃໝ່, ເພື່ອຍົກສູງຄວາມຮັບຜິດຊອບຂອງບັນດາສະຫາຍຄະນະພັກ, ຄະນະນໍາແຕ່ລະຂັ້ນ, ເສີມຂະຫຍາຍຫົວຄິດປະດິດສ້າງ, ພ້ອມກັນນໍາພາ-ຊີ້ນໍາ ວຽກງານ ໃນຂະແໜງແຜນການ ແລະ ການລົງທຶນ ພວກເຮົາ ໃຫ້ມີການຫັນປ່ຽນໃໝ່ດີຂຶ້ນກວ່າເກົ່າ. ນອກຈາກນີ້, ໄດ້ມີພິທີປະກາດການຈັດຕັ້ງ ພາຍໃນກະຊວງແຜນການ ແລະ ການລົງທຶນ.
ກອງປະຊຸມໃນຄັ້ງນີ້ ໄຂຂຶ້ນໃນທ່າມກາງບັນຍາກາດທີ່ມີຄວາມໝາຍສໍາຄັນທາງດ້ານປະ ຫວັດສາດຂອງຊາດ, ທີ່ທົ່ວພັກ, ທົ່ວກຳລັງປະກອບອາວຸດ ແລະ ທົ່ວປວງຊົນລາວທັງຊາດ ພວມອອກ ແຮງແຂ່ງຂັນກັນຈັດຕັ້ງຜັນຂະ ຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX (2021-2025), ໂດຍສະເພາະທົ່ວຂະແໜງ ແຜນການ ແລະ ການລົງທຶນ ສຶບຕໍ່ຕັ້ງໜ້າຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ IV ຂອງອົງຄະນະພັກກະຊວງແຜນການ ແລະ ການລົງທຶນ ແລະ ບັນດາມະຕິກອງປະຊຸມຄົບຄະນະບໍລິຫານງານພັກແຕ່ລະຂັ້ນ.